Legal Document

Category: 1928

Text:
11. ΝΟΜΟΘΕΤ. ΔΙΑΤΑΓΜΑ υπ’ αριθ. 37 της 7/10 Σεπτ. 1974 (ΦΕΚ Α΄ 245) Περί ρυθμίσεως οικονομικών τινων θεμάτων των αποκατασταθέντων δια του Ν.Δ. 4/1974 Αξιωματικών και Υπαξιωματικών του Π.Ν. ΄Αρθρ.1.-1.Οι επί λιποταξία εν τη αλλοδαπή διωχθέντες και εν συνεχεία αποταχθέντες Αξιωματικοί και Υπαξιωματικοί του Π.Ν., συνεπεία της αντιδράσεώς των προς το εκ των αρχών της 21ης Απρ. 1967 δημιουργηθέν εν τη Χώρα καθεστώς και τελικώς αποκατασταθέντες δια του Ν.Δ. 4/1974, δικαιούνται δι’ άπασαν την από αποτάξεως μέχρι και επαναφοράς των χρονικήν περίοδον, του ημίσεος των εν Ελλάδι αποδοχών των ενεργείας. 2.Αξιωματικοί και Υπαξιωματικοί Π.Ν., ομοίως αποκατασταθέντες δια του Ν.Δ. 4/1974 και λαβόντες, συνεπεία της αποτάξεώς των, βοήθημα εκ του Ταμείου Αλληλοβοηθείας, δεν υποχρεούνται εις την επιστροφήν τούτου, αλλά εις τον συμψηφισμόν του, ατόκως, προς το εκ του συνόλου των ετών συμμετοχής των εις ΤΑΝ δικαιούμενον ποσόν, άμα τη οριστική εξόδω των. 3.Μερίσματα ληφθέντα εκ ΜΙΝ υπό των εν τη προηγουμένη περιπτώσει τυχόντων συντάξεως, δεν αναζητούνται. Τυχόν επιστραφείσαι κρατήσεις υπό ΜΙΝ και ΤΑΝ εις μη δικαιωθέντας συντάξεως, επιστρέφονται υπό των λαβόντων εντός έτους από της δημοσιεύσεως του παρόντος, ατόκως. 4.Εισφοραί οφειλόμεναι εις ΜΙΝ και ΤΑΝ υπό των άνω αποκατασταθέντων, δεν αναζητούνται. Αι ως άνω περίοδοι, καθ’ ας δεν καταβάλλονται εισφοραί, λογίζονται και προσμετρώνται εν παντί ως χρόνος συμμετοχής των εις τα Ταμεία. ΄Αρθρ.2.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. (Αντί για τη σελ. 410,01(α) Σελ. 410,01(β) Τεύχος 1094-Σελ. 69 Αποστρατείες και Αποκαταστάσεις 37.Ε.η.10-11